alexandrainst/scandi-wiki huggingface dataset:
Rune Karlsen

Rune Karlsen (født 19. september 1968) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Lambertseter Skøyteklubb og senere Skøyteklubben -94 (SK-94).

Personlige rekorder

Internasjonale mesterskap 
Junior-VM på skøyter deltatt i ett VM ved en konkurranse.
 Strömsund 1987 i sammenlagt.
 Beste resultat 25.-plass sammenlagt i Strömsund 1987.

Referanser

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
 Profil på  www.SpeedSkatingStats.com og på  Schaatsstatistieken.nl med internasjonale mesterskaps-plasseringer (Søster-nettsteder)
  Profil på ISUs offisielle nettsider. 
  Profil på Speedskatingbase.eu (personlige rekorder)

Norske skøyteløpere
Skøyteløpere for Lambertseter Skøyteklubb
Skøyteløpere for Skøyteklubben -94
Artikler i skøytesportprosjektet
Fødsler i 1968
Håvard Kleven (håndballdommer)

Håvard Kleven er en norsk håndballdommer fra Oslo som representerer Skrim. Han er sammen med sin makker  IHF- og EHF-dommer. Per 2020 er de eneste dommerpar fra Norge som både er IHF- og EHF-dommere. Kleven dømte tidligere med makkeren Christian Western Ramberg.

Under de innledende runder av håndball-EM for menn 2020 i Østerrike dømte Jørum og Kleven kampene mellom Nord-Makedonia og Ukraina og mellom Montenegro og Hviterussland.

Referanser 

Norske håndballdommere
Vincent Lindon

Vincent Lindon (født 15. juli 1959 i Boulogne-Billancourt i Hauts-de-Seine i Frankrike) er en fransk skuespiller som har vært aktiv i mere enn 25 år. 

Han er blant annet kjent fra filmene Betty Blue – 37°C om morgenen og La Moustache.

Referanser

Eksterne lenker 
  

Franske skuespillere
Fødsler i 1959
Personer fra Boulogne-Billancourt
Gjærlås

En gjærlås er en konstruksjon som benyttes ved framstilling av vin eller øl eller i andre sammenhenger der gjærende væske skal isoleres fra omgivelsene. På vinballonger og beholdere for ølbrygging benyttes gjærlås for at gassen som dannes under gjæringen skal slippe ut av beholderen uten at luft får trenge inn.

En gjærlås er i prinsippet konstruert som en vannlås, utformet som en liggende S. Fylt med vann vil den hindre at luft eller gass strømmer fritt gjennom. Når gjæringen gjør at trykket i beholderen blir stort nok vil det imidlertid presse vannet opp, slik at gassen i beholderen slipper ut.

Gjærlåsen bidrar også til at man kan ha kontroll med gjæringen. Man merker at gjæringen er i gang ved at gjærgassen begynner å boble ut gjennom gjærlåsen. Man merker at gjæringsprosessen er ferdig når boblingen avtar. Noe av vannet i gjærlåsen kan fordampe underveis, og ved kraftig gjæring kan gassen dra med seg vann slik at det spruter ut. Noen ganger må derfor gjærlåsen etterfylles.

Tidligere ble gjærlåsene laget i glass, men etter hvert har det blitt vanlig med gjærlåser i plast. Tidligere brukte man også kork med hull for gjærlåsen. Nå brukes oftest gummihetter etter plastkapsler med gummipakninger.

Eksterne lenker
Presentasjon av produkt på Vinklubben Scala

Vin
Ølbrygging
Gromth

Gromth er et norsk symfonisk black metalband fra Ski i Nordre Follo, Viken, grunnlagt i 2007.

Bandet ble startet av Grimd på gitar, bassgitar og tangenter og Ole Karlsen på vokal. De fikk med seg Tjodalv på trommer. I 2010 ble Andre Aaslie på tangenter med. Han står for rundt halvparten av symfonien. I 2012 ble  Kjell «Damage» Karlsen på gitar tatt med som livemusiker, uten å være fast medlem i bandet.

Bandet ga ut debutalbumet The Immortal i 2011 på Worlds Apart Records.

Melodi Grand Prix 2013 
Bandet deltok i delfinalen i Steinkjer i Melodi Grand Prix 2013 med operasangeren Emil Solli-Tangen som vokalist. Teksten til melodien «Alone» er skrevet av Silenoz fra Dimmu Borgir og Emil Solli-Tangen, mens musikken ble laget av Gromth. Melodien fikk flest stemmer og gikk direkte til finalen i Oslo.

Verdens Gangs anmelder  ga melodien terningkast én, med følgende kommentar:

Medlemmer 
Faste medlemmer
Grimd - gitar, bassgitar og tangenter
Tjodalv - trommer
Ole Karlsen - vokal
Andre Aaslie - tangenter
Gjestemusikere
Kjell «Damage» Karlsen - gitar

Diskografi 
2011: The Immortal

Referanser

Eksterne lenker 
 
 



Norske black metal-band
Deltakere i Melodi Grand Prix
Band etablert i 2007
Ørgenviktunnelen

Ørgenviktunnelen er en veitunnel på riksvei 7 i Krødsherad og Ringerike kommuner i Buskerud. Tunnelen har to kjørefelt. Tunnelen har et tversnitt på 80 m2. Ved Krøderen munner tunnelen ut nord for Gigernes (omtrent 150 moh), den andre munningen ligger på knapt 250 meter over havet. Tunnelen har en stigning på omkring 3 %. Den ble påbegynt januar 2012, fikk gjennomslag 17. januar 2013 og åpnet 27. juni 2014. Tunnelen går gjennom åsryggen Haverstingen og Haverstingtunnelen på Bergensbanen krysser over Ørgenviktunnelen inne i berget. Årsdøgntrafikken er på forhånd anslått til 3000 kjøretøy, men med omkring 10 000 kjøretøy i døgnet på store utfartshelger om vinteren.

Se også 
Rallerudtunnelen
Nedre Lundesgaard kulvert
Veitunneler i Norge
Undersjøiske veitunneler i Norge

Referanser 

Riksvei 7
Veitunneler i Viken
Veier i Ringerike
2014 i Norge
Tunneler åpnet i 2014
Shing-Tung Yau

Shing-Tung Yau (kantonesisk kinesisk skrift: 丘成桐, Yale: Yau1 Sing4 Tung4; pinyin: Qīu Chéngtóng; født 4. april 1949 i Shantou i provinsen Guangdong i Kina) er en amerikansk-kinesisk matematiker. Han arbeider innen differensialgeometrien, særlig med Calabi-Yau-rom. I 1982 ble han tildelt Fieldsmedaljen. I 2010 mottok han Wolfprisen.

Verker i utvalg 
 Utgiver sammen Leung Geometry of special holonomy and related topics, International Press 2011
 Utgiver sammen Wolpert, Li Geometry of Riemann surfaces and their moduli spaces, International Press 2009
 Utgiver sammen Gu Computational Conformal Geometry, International Press 2008
 Utgiver sammen Cao Geometric Flows, International Press 2008
 Tsing Hua Lectures on Geometry and Analysis, International Press 1997
 Utgiver Differential Geometry inspired by String Theory, International Press 1999
 Utgiver Essays on Mirror Manifolds, International Press 1992
 Utgiver Mathematical Aspects of String Theory, World Scientific 1987

Referanser

Eksterne lenker 
 Shing-Tung Yau hos Harvard University  
 „Shing-Tung Yau: The Emperor of Math“, The New York Times, 17. oktober 2006
 Laudatio til Wolfprisen

Kinesiske matematikere
Personer fra Hongkong
Hongkongkinesere
Personer fra Shantou
Fødsler i 1949
Nadītu

Nadītu er betegnelsen på en lovlig posisjon for kvinner i oldtidens babylonske samfunn og for sumerske tempelslaver som var hovedsakelig særskilte og uavhengige kvinner som ikke levde i normale patriarkalske familiestrukturer som det babylonske samfunnet. 

Nadītu levde i klosterlignende bygninger, og hadde generelt egne hjem innenfor disse kompleksene og hadde lov til å eie egen eiendom. De kunne inngå kontrakter, låne penger og utføre forretningstransaksjoner som ellers var nektet andre kvinner i samfunnet. Nedtegnelser viser at de var svært aktive. Vanligvis tilhørte disse kvinnene de øverste samfunnsklasser, ofte fra kongelige familier.

Deres finansielle uavhengighet var basert på deres medgift, som de ikke hadde lov til å gi videre til en mann; medgiften var godtgjørelsen for ikke å bli omfattet i arveoppgjør, da arven gikk videre i den patriarkalske linje. Det er uklart om nadītu hadde lov til å gifte seg, eller om denne rettigheten var reservert for de nadītu som tilhørte tempelet til Marduk. Ifølge enkelte kilder var sølibat påkrevd i templene til Shamasj, eller i det minste måtte de forbli barnløse, noe som er reflektert i selve begrepet nadītu, «brakkmark» (det vil si ufruktbar). Når en nadītu døde, gikk medgiften videre til hennes brødre eller andre slektninger.

Det var flere forfattere blant nadītu. I henhold til Gilgamesj-eposet, er skriving tilskrevet en gudinne. I tempelet til Inanna i Erek er de eldste skrivetavlene funnet, og de er datert tilbake til 3000-tallet f.Kr. Mange nadītu levde der som prestinner.

Mellom elvene Tigris og Eufrat er det funnet mange templer som var viet dyrkelsen av Inanna, og det var i disse nadītu holdt til mens de var i aktiv tjeneste. Det 5000 år gamle tempelet i Uruk (Bibelens Erek) er det største av disse ved at det ble jevnlig ombygget og utvidet. En skulptur av en kvinnes hode og det velkjente Warka-vasen (i dag i museet i Bagdad) har blitt oppdaget der, og viser relieffer av en mulig arkaisk modergudinnekultur: bilder av hellige eiendeler og skogslunder, menn som høster, produserer og passet geiter, alt dette indikerer symboler på den sosiale orden for denne tiden.

Se også 
 Hammurabis lover
 Prostitusjon i antikkens Hellas
 Tempelprostitusjon (religiøs prostitusjon)
 Hetærer

Referanser

Litteratur 
 Harris, Rivkah (1962):  «Biographical Notes on the nadītu Women of Sippar» i: Journal of Cuneiform Studies 16, s. 1-12
 Harris, Rivkah (1964): «The nadītu-woman» i: Biggs, Robert D.  et al. (red.): Studies presented to A. Leo Oppenheim. Chicago, Oriental Institute of Chicago
 Stuckey, J.H. (2005): «Sacred Prostitutes» i: MatriFocus
 Stone, Merlin (1976): The Paradise Papers, Virago Ltd (1976), (Once God was embodied as a woman (1979), Servire Katwijk, ISBN 90-6077-582-1)

Mesopotamisk mytologi
Historiske beskjeftigelser
Anne Christine Torp

Anne Christine Torp Handstanger (født Anne Christine Torp, 7. juni 1970) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Drammens Skøiteklub først og senere Asker Skøyteklubb. Hun var også innom NTHI til slutt som aktiv skøyteløper.

Referanser

Eksterne lenker 
 
  Profil på Speedskatingbase.eu (personlige rekorder)

Norske skøyteløpere
Skøyteløpere for Drammens Skøiteklub
Skøyteløpere for Asker Skøyteklubb
Artikler i skøytesportprosjektet
Jens Bull (diplomat)

Jens Steenberg Bull (født 25. november 1886, død 1. juni 1956) var en norsk jurist og diplomat. Han ledet den norske legasjonen i Stockholm under andre verdenskrig.

Virke 
Bull studerte juss ved Det Kongelige Frederiks Universitet i Oslo og ble i 1909 cand.jur.. Han begynte i utenrikstjenesten i 1911. Bull var delegert til Folkeforbundet fra 1921 til 1924. Han var legasjonsråd i Berlin fra 1925 til 1931, i Haag fra 1931 til 1933 og i Stockholm fra 1934 til 1938. Fra 1931 til 1933 var han også involvert i arbeidet med Grønlandssaken. I 1938 ble han ekspedisjonssjef. Bull ble i 1939 utnevnt til utenriksråd.

Etter Tysklands angrep på Norge i april 1940, ble Bull sendt til Stockholm i særoppdrag. Etter at minister Johan Wollebæk døde i 1940, overtok Bull ledelsen av legasjonen. Sverige ville først ikke gi agrément for Bull som minister. Bull var derfor først chargé d'affaires. I 1942 ble han utnevnt til overordentlig sendemann og befullmektiget minister.

Bull var minister i Haag fra 1945 til 1951 og ambassadør i København fra 1951 til 1956.

Famile 

Jens Bull var sønn av legen Ole Bornemann Bull, bror til Johan Bull og halvbror til Fredrik Rosing Bull.

Referanser

Eksterne lenker 
 

Norske diplomater
Norske departementsråder
Norske jurister
Personer fra Oslo
Anton Rosing

Hans Anton Rosing (født 14. august 1828 i Fredrikstad, død 29. mars 1867 i Ås på Akershus) var en norsk kjemiker, ikke kjent for oppdagelser, men for å ha vært en opplyser innen kjemifaget.

Etter studier ved Den Polytekniske Læreanstalt i København jobbet han i Kristiania ved gassverket fra 1852, før han i 1854 fikk stipend for å studere landbruk, etter at Stortinget hadde vedtatt å etablere en nasjonal høgskole innen fager.  Rosing studerte kjemi ved Forstliche Lehranstalt Tharandt (i dag en del av Technische Universität Dresden) og traff på skogstudenten P. Chr. Asbjørnsen.  Fra 1856 var han i Paris og publisert et par artikler, og så videre i 1858 til Edinburgh der han ble syk av matforgiftning.  Fra 1861 jobbet han som lærer i fysikk og kjemi ved den nystartede Norges landbrukshøgskole på Ås.  De første analyser av jord og fôrstoffer ble startet av ham, en forløper til de statlige kontrollstasjoner. For sine prototyper på fiskemelkjeks og tørrmelk fikk han fire medaljer.

Han giftet seg i 1865 med Hedvig Rosing og døde to år efter. Kona utga en biografi i 1869, samme året som hans nære venn P. Chr. Asbjørnsen også skrev biografi.

Han er begravet på Vår Frelsers gravlund i Oslo sammen med ektefellen.

''Se Rosing (slekt)

Verv og etableringer 
 Polyteknisk Forening i København, medstifter 1845
 Den Polytekniske Forening i Kristiania, medstifter 1852
 Polyteknisk Tidsskrift medstifter 1854
 Société Chimique de Paris (nå Société Chimique de France), medstifter 1857
 Bulletin de la Société chimique de France, medstifter 1857
 Norsk Landmandsbog, stifter og redaktør 1865–67

Referanser 

Norske kjemikere
Personer tilknyttet UMB
Personer begravet på Vår Frelsers gravlund
Personer fra Fredrikstad kommune
Alan Tate

Alan Tate (født 2. september 1982 i Easington) er en engelsk tidligere fotballspiller som spilte forsvar – i størstedelen av karrieren for den walisiske klubben Swansea City.

Eksterne lenker 
 

Engelske fotballspillere
Fotballspillere for Manchester United FC
Fotballspillere for Royal Antwerp FC
Fotballspillere for Swansea City AFC
Fotballspillere for Leeds United FC
Fotballspillere for Yeovil Town FC
Fotballspillere for Aberdeen FC
Fotballspillere for Crewe Alexandra FC
Fødsler i 1982
Belarus’ herrelandslag i håndball

Belarus’ herrelandslag i håndball er det mannlige landslaget i håndball for Belarus. Det representerer landet i internasjonale håndballturneringer. De reguleres av Belarus’ håndballforbund (belarusisk: Беларуская Фэдэрацыя гандбола, translitterert Belaruszkaja federacija handbola).

Historie

EM 
De har deltatt i EM to ganger. Den første gang var under Håndball-EM 1994, hvor de etter å ha vunnet mot Tyskland (24-23) og Romania (33-24) endte på en fjerdeplass (av seks lag) i deres gruppe. Dette var dog ikke nok til å komme videre, og de endte på en åttendeplass sammenlangt.

Andre gang var under Håndball-EM 2008, hvor de endte som nummer 15 av 16.

VM 
I deres eneste verdensmesterskap i 1995 klarte de å komme videre fra gruppespillet ved å vinne over Brasil (34-12) og Kuwait (39-18). I åttendedelsfinalen tapte de mot Tyskland med 33-26. Laget endte på en 9.-plass.

Nåværende tropp 
Tropp til Håndball-VM 2021

Trener: Jury Sjawtsow

Resultater

VM

EM

Trenere 
 Spartak Mironovitsj (1992–1998)
 Aljaksandr Karsjakjevitsj (1998–2001)
 Spartak Miranovitsj (2001–2008)
 Hjeorhij Svirydzienka (2008–2009) 
 Juryj Sjawtsow (2009–)

Kjente tidligere spillere 
 Aleksandr Tutsjkin (senere Russland)
 Andrej Klimovets (idag Tyskland)
 Siarhjej Rutenka

Se også 
 Belarus' kvinnelandslag i håndball

Referanser

Eksterne lenker 
 
 Belarus’ håndballforbund på ЕHFs hjemmeside {engelsk}
 Profil på National Handball Teams.com {engelsk}

Landslag i håndball
Hviterussiske landslag
Håndball i Hviterussland
Montenegros herrelandslag i håndball

Montenegros herrelandslag i håndball er det mannlige landslaget i håndball for Montenegro. Det representerer landet i internasjonale håndballturneringer, og reguleres av Montenegross Håndballforbund. Landslaget har deltatt i internasjonale turneringer siden 2008.

Resultater i internasjonale turneringer
Resultatene som er vist under er kun konkurranser der Montenegro har deltatt. Turneringer de ikke har tatt del i er ikke ført opp.

Verdensmesterskap 
  2013: 22.-plass

Europamesterskap 
  2008: 12.-plass
  2014: 16.-plass
  2016: 16.-plass
  2018: 16.-plass
    2020: 18.-plass
   2022: 11.-plass

Se også 
Montenegros kvinnelandslag i håndball
Jugoslavias herrelandslag i håndball
Serbia og Montenegros herrelandslag i håndball

Eksterne lenker 

Profil på EHFs nettside
Profil på IHFs nettside

Håndball i Montenegro
Landslag i håndball
Montenegrinske landslag
Ireneos I av Jerusalem

Ireneos I (borgerlig navn Emmanouil Skopelitis, gresk Ειρηναίος Α΄ resp. Εμμανουήλ Σκοπελίτης; født 17. april 1939 på Samos, Hellas) er en forhenværende gresk-ortodoks patriark av Jerusalem. Han ble valgt til patriark i 2001. Allerede i 2005 ble han avsatt av patriarkatets synode fordi han ble mistenkt for å ha godkjent en meget langsiktig bygslingskontrakt, som i realiteten innebar salg av noen eiendommer i den kristne del av gamlebyen i Jerusalem til jødiske investorer. Vedtaket om avsettelse ble bekreftet av en pan-ortodoks synode i Istanbul ledet av den økumeniske patriark.

Jerusalem-patriarkatet degraderte Ireneos dessuten til munk, noe som ifølge den økumeniske patriark ikke er rettmessig. Ireneos sier at han blir holdt fanget i sin leilighet. Patriarkatets talspersoner har ikke gitt noe entydig svar på om dette er tilfellet.

Ortodokse patriarker av Jerusalem
Palestinske biskoper
Israelske biskoper
Greske biskoper
Personer fra Samos
Fødsler i 1939
Theofilos III av Jerusalem

Theofilos III (borgerlig navn Ilias Giannopoulos, gresk Θεόφιλος Γ΄ resp. Ηλίας Γιαννόπουλος; født 4. april 1952 i Messenia, Hellas) er gresk-ortodoks patriark av Jerusalem.

Etter å ha studert teologi i Athen og London, ble Theofilos viet til prest i 1991. Han ble utnevnt til Jerusalem-patriarkatets eksark i Qatar i 1996 og utsending hos Moskva-patriarkatet i 2000.

I februar 2005 ble han utnevnt til erkebiskop av Thabor. 22. august samme år ble han valgt til etterfølgeren av patriark Ireneos, som hadde blitt avsatt av patriarkatets synode. Valget av en ny patriark må i henhold til osmansk lovgivning godkjennes av myndighetene (dvs. regjeringene i Israel, Palestina og Jordan). Israels regjering anså frem til desember 2007 Ireneos som rettmessig patriark, men aksepterte til slutt Theofilos. Valget er dermed gyldig, selv om enkelte troende holder fast ved den forrige patriarken.

Ortodokse patriarker av Jerusalem
Palestinske biskoper
Israelske biskoper
Greske biskoper
Personer fra Messenia
Fødsler i 1952
Tom Rogić

Tomas Petar "Tom" Rogić (født 16. desember 1992) er en australsk fotballspiller som spiller for den engelske klubben West Bromwich Albion FC.

Han er av serbisk herkomst.

Han kom til Celtic 17. januar 2013 på en 4 1/2-årskontrakt med en overgangssum på GBP . I januar 2014 ble han lånt ut til Melbourne Victory for resten av sesongen.

Rogić startet karrieren i bydelsklubben Tuggeranong United FC i Canberra og debuterte som 16-åring som seniorspiller i klubben ANU i ligaen for ACT. Han spilte deretter et år i 
Belconnen i samme liga. Han ble tatt ut til å være med på Nike Football Academy etter å ha vunnet konkurransen The Chance, noe som førte til at han ble utnevnt til å være en av verdens åtte beste unge fotballspillere.

Rogić gikk til den australske toppligaen A-League med klubben Central Coast Mariners den 2. januar 2012, og debuterte for denne klubben 21. januar samme år, og scoret sitt første mål for klubben og i A_League den 10. februar da klubben tapte 2–1 for Melbourne Victory. Han ble senere utnevnt til månedens unge spiller for februar.

Ved innledningen til 2012–2013 viste flere klubber interesse for ham, men han ble i Mariners. Rogić ble igjen månedens unge spiller for november 2012 og nominert til årets unge spiller.

Etter sitt første år i A-League, fikk Rogić interesse fra en rekke utenlandske klubber fram mot at overgangsvinduet åpnet i januar 2013, blant annet fra de engelske Premier League-klubbene Reading og Fulham; de spanske klubbene Celta Vigo og Rayo Vallecano; og belgiske Club Brugge Den 9. januar 2013 sluttet han seg imidlertid til Celtics treningsleir i Spania, den 16. januar ble overgangen fra Mariners godkjent og dagen ble det skrevet kontrakt.

Landslaget
Rogić debuterte for Australias herrelandslag i fotball i en kvalifiseringskamp for Sommer-OL 2012 mot  den 7. mars 2012. Han har også en kamp for U23-landslaget, og har syv kamper for det australske Futsal-landslaget, hvor han har laget åtte mål.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Referanser

Eksterne lenker 
 

Australske fotballspillere
Spillere i Fotball-VM 2018
Spillere i FIFA Confederations Cup 2017
Fotballspillere for Central Coast Mariners
Fotballspillere for Celtic FC
Fotballspillere for Melbourne Victory
Fotballspillere for West Bromwich Albion FC
Personer fra Canberra
Fødsler i 1992
Friidrett under Sommer-OL 1912 – Diskoskast menn

Diskos for menn var en av sju kastøvelser i friidrett under Sommer-OL 1912 i Stockholm. Førtien deltakere fra femten nasjoner deltok i diskoskastkonkurransen som ble avviklet 12. juli 1912.

Rekorder
Gjeldende rekorder før lekene i 1912

Resultater
Alle utøverne fikk tre forsøk og de tre beste etter de tre innledende omgangene fikk ytterligere tre kast. Hele sju utøvere fikk bedre resultat enn den olympiske rekorden 40,89 meter fra OL 1908 i London. Taipale forbedret rekorden tre ganger og vant konkurransen med et kast på 45,21 meter, nesten tre meter bedre enn Byrd som kom på andreplass.

Kilder
 sports-reference.com 
 
   

Diskoskast herrer
Diskos
Part (juridisk terminologi)

Part er et juridisk begrep.

Forvaltningsrett 
Innen forvaltningsretten er «part» definert i en legaldefinisjon i forvaltningsloven. Det heter der at en part er en «person som en avgjørelse retter seg mot eller som saken ellers direkte gjelder». Før en avgjørelse er avgjort anser man som part de som avgjørelsen kan rette seg mot. Videst omfang har formuleringen «som saken ellers direkte gjelder», men det følger implisitt av forvaltningslovens regler om klageadgang at formuleringen ikke er like vid som «rettslig interesse». Innenfor partsbegrepet er i hvert fall alle som har søkt om noe eller fremsatt krav til forvaltningen og de som kravet retter seg mot. Personer som blir hindret i rettsutøvelse, som kan oppleve vesentlig skadevirkning ved en avgjørelse eller som har en viss praktisk-økonomisk interesse i en sak, vil kunne falle innenfor partsbegrepet.

Et av resultatene ved å bli ansett som part er at forvaltningen har varslingsplikt overfor parten, og parten har rett til innsyn i visse saksdokumenter.

Privatrett
I en privatrettslig (sivilrettslig) sak, vil både den klagende part og den innklagede part være parter i saken, og ha rett til innsyn i alle sakens dokumenter.

I privatrettslige saker kan det også tenkes at andre (som en avgjørelse kan få betydning for) kan ansees som part i saken.

Strafferett
I strafferetten er det normalt bare den som er anklaget for å ha begått en straffbar handling som er part i saken. I de senere år er det blitt fremmet krav om at også den fornærmede skal bli ansett som part, og få tilgang på sakens dokumenter.

Referanser

Juridisk terminologi
Friidrett under Sommer-OL 1912 – Spydkast menn

Spydkast for menn var en av sju kastøvelser i friidrett under Sommer-OL 1912 i Stockholm. Det var andre gangen spydkast var med på det olympiske programmet. Tjuefire deltakere fra sju nasjoner deltok i spydkastkonkurransen som ble avviklet 6. juli 1908.

Rekorder
Gjeldende rekorder før spydkonkurransen i lekene i 1912:

(*) uoffisiell

Først forbedret Juho Saaristo den olympiske rekorden til 55,37 meter, siden forbedret Eric Lemming den to ganger, først til 57,42 og til slutt til 60,64 meter. Tre dager senere, 9. juli 1912, satte Juho Saaristo nye olymipisk rekord med et kast på 61,00 meter.

Resultater
Alle utøverne fikk tre forsøk og de tre beste etter de tre innledende omgangene fikk ytterligere tre kast.

Kilder
 sports-reference.com 
 
   

Spydkastkast herrer
Spydkast under olympiske leker